Keskkonnaameti Harju-Järva-Rapla regiooni looduskaitsebioloog Kalev Tihkan:  Eestis tõrjutakse karuputke ca 1260 hektaril. Keskkonnaametis tegelevad 6 regioonis tõrje korraldamisega looduskaitsebioloogid. "Tuumakad" regioonid on Pärnu-Viljandi oma 313,5 ha ja Harju-Järva-Rapla 308,5 ha karuputke aladega. Uusi alasid on Raplamaal kirja tulnud Märjamaa vallas Varbola kandis ja ka Kehtna vallas.    Kuna  tööd kuulutati välja vähempakkumise korras, siis moodustusid senistest tööpiirkondadest enamasti valdade kaupa tõrjeüksused - HJR regioonis sai kokku 33 üksust, mis moodustusid 200st kaardile kantud kolooniast.    Raplamaale jäävad Märjamaa tõrjeüksus (14 kolooniat), Haimre-Vigala (4), Juuru-Kohila (10), Metsküla-Rapla (4), Järvakandi-Purku (4).    Hanke tingimuste põhjal arvati võitjaks Trendmill OÜ, kelle teha on 115 kolooniat, sealhulgas Raplamaal Märjamaa, Haimre-Vigala,  Järvakandi-Purku ja Juuru-Kohila piirkonna "sosnovski platsid". Metsküla-Rapla kolooniad on Raikküla Metsaühingu hoole all.    Start töödeks sai eelnevaist aastaist veidi varem. Lepingud kirjutati alla 14. mail 2010. Ilm pole ka väga seganud, silmas pidades sademeid ja selle kevade jahedust kuni 10. maini. I ring peab kõigil tõrjujatel tehtud olema. Keskmine taimede kolletumine algas sel aastal 8.-10. päeval pärast tõrjet.    Kõik tõrjes olevad alad on vaadeldavad internetis Maa-ameti  kaardilehel karuputke teemakaardil.  Vajalik on kindlasti teine tõrjering, et kaotada rohelised laigud kollastelt väljadelt.      (19.06.10, ajalehest Nädaline)